b'\n_START_ARTICLE_\nUstani bane\n_START_SECTION_\nIstorija\n_START_PARAGRAPH_\nPoem\xc4\x85 Uskrenu\xc4\x87e Jela\xc4\x8di\xc4\x87a bana (Bano Jela\xc4\x8di\xc4\x8diaus prisik\xc4\x97limas) 1866\xc2\xa0m. para\xc5\xa1\xc4\x97 kroat\xc5\xb3 politikas ir ra\xc5\xa1ytojas Ognjeslavas Utje\xc5\xa1inovi\xc4\x8dius Ostro\xc5\xbeinskis. Daina Ustaj bane buvo para\xc5\xa1yta 1906\xc2\xa0m. ir paskelbta 1909\xc2\xa0m. Manoma, kad Ustani bane yra anoniminio autoriaus perdaryta daina Ustaj bane.\n_START_SECTION_\nKontekstas\n_START_PARAGRAPH_\nXX a. prad\xc5\xbeioje Kroatija buvo personaline unija sujungta su Vengrijos karalyste, Austrijos-Vengrijos imperijos viena i\xc5\xa1 dali\xc5\xb3, ir patyr\xc4\x97 stipr\xc5\xb3 vengrinim\xc4\x85. Daina buvo pasiprie\xc5\xa1inimo tam simbolis, nes joje minimas Kroatijos banas Josipas Jela\xc4\x8di\xc4\x8dius, buv\xc4\x99s vienas i\xc5\xa1 generol\xc5\xb3, numal\xc5\xa1inusi\xc5\xb3 1848 met\xc5\xb3 vengr\xc5\xb3 sukilim\xc4\x85._NEWLINE_Komunistin\xc4\x97s Jugoslavijos laikais daina d\xc4\x97l nacionalistini\xc5\xb3 \xc5\xbeod\xc5\xbei\xc5\xb3 drausta, legalizuota tik 1991\xc2\xa0m. Kroatijai i\xc5\xa1sikovojus nepriklausomyb\xc4\x99.'